Maridalsvannet

Maridalsvannet er den største innsjøen i Oslo kommune, beliggende i Maridalen, mellom Nordmarka og Lillomarka.  Innsjøen har et areal på 3,89 km² målt areal i www.norgeskart.no og ligger 149 meter over havet.www.norgeskart.no Maridalsvannet er en del av Nordmarksvassdraget, og har utløp mot sør, til Akerselva.

Vannet er Oslos viktigste drikkevannskilde og dekker  90 % av Oslos vannforbruk.Drikkevannskvalitet. Oslo kommune, Vann og Avløp (Besøkt 22.09.2019)
Vannet renses i Oset vannrenseanlegg like ved utløpet.

En av de største elvene inn til Maridalsvannet kommer fra Skjærsjøen i nordvest, der noe vann passerer gjennom Hammeren kraftstasjon, Norges eldste vannkraftverk i daglig drift.

På grunn av dets rolle som drikkevannskilde, er bading og fisking forbudt i Maridalsvannet, i innsjøer og elver som renner inn i innsjøen, samt innsjøer og elver som renner inn i disse. Oslo kommune startet i januar 2011 et prosjekt for å se på mulighetene til å lette på dette forbudet.

miniatyr|left|Flyfoto av Maridalsvannet (2015)

 Referanser 
«Maridalsvannet kan bli åpnet for bading» , artikkel i Aftenposten, 10. februar 2011

 Litteratur 



 Eksterne lenker 

 miniatyr|748x748pk|Maridalsvannet og Maridalen (foto: Geir J. M. Hval, 2022)Om Maridalsvannet, fra nettstedet skiforeningen.no

Kategori:Innsjøer i Oslo
Kategori:Maridalen
Kategori:Nordmarksvassdraget
Kategori:Drikkevannsreservoarer i Norge